O explozie a avut loc, luni dimineață, într-o sală de curs a Facultății de Telecomunicații din cadrul Universității Tehnică "Gheorghe Asachi", în timpul examenului de licență, după ce un bărbat a intrat în sediu cu un dispozitiv exploziv, pe care le-a detonat, fără a exista victime.

O explozie a avut loc, luni dimineață, într-o sală de curs a Facultății de Telecomunicații din cadrul Universității Tehnică „Gheorghe Asachi”, în timpul examenului de licență, după ce un bărbat a intrat în sediu cu un dispozitiv exploziv, pe care le-a detonat, fără a exista victime.

EDU.RO REZULTATE BAC 2013

Procurorii DIICOT Iași au preluat ancheta. În scurt timp, atacatorul va fi dus la procurori pentru a fi audiat. Pirotehniștii Brigăzii Antiteroriste a SRI cercetază dispozitivul exploziv improvizat, pentru a stabili cum a fost fabricat.

Purtătorul de cuvânt al SRI, Sorin Sava, a declarat că atacatorul de la Iași suferă de boli psihice, însă nu este cunoscut ca având legături cu terorismul.

„Acest individ este cunoscut cu boli psihice, însă nu se află în baza de date antiteroristă a SRI. Nu este cunoscut să aibă legături cu organizații sau persoane teroriste”, a declarat Sorin Sava.

Oficiali din Poliția Iași au declarat pentru gândul că atacatorul are 38 de ani și a fost internat de mai multe ori în spital, cu probleme psihice.

Atacatorul de la Iași se numește Oliver Stan și a fost internat de 9 ori la Spitalul de Psihiatrie Socola, în ultimii 8 ani. El a studiat la Universitatea Asachi.

Anchetatorii susțin că, dacă proiectilul folosit de atacator ar fi explodat, amfiteatrul ar fi fost distrus în totalitate și s-ar fi produs victime, susțin surse oficiale.

Atacatorul de la Universitatea Tehnică „Gheorghe Asachi” nu a reușit să detoneze materialul exploziv pe care îl avea asupra sa deoarece nu i-a funcționat dispozitivul improvizat.

Potrivit anchetatorilor, bărbatul a activat declanșatorul, însă capsa proiectilului era deja utilizată, astfel că explozia a fost una de mică intensitate.

Conform presei locale, bărbatul avea un proiectil din timpul celui de-al doilea război mondial, de dimenisunea unui pet de 1,5 litri, în jurul căruia a improvizat un trepied cu un cui care să percuteze capsa proiectilului. De asemenea, bărbatul ar fi avut într-o geantă un bidon de cinci litri cu benzină, iar în altă geantă ar fi fost găsite trei sticle de 2,5 litri fiecare, pline cu benzină.

Ponta: Nu s-a întâmplat nimic grav

Concluzia premierului Victor Ponta, la două ore de la incident, a fost aceea că „nu s-a întâmplat nimic foarte rău”. „Înțeleg că nu s-a întâmplat nimic foarte rău. Asemenea momente probabil că sunt greu de evitat, dar important e că nu s-a întâmplat nimic grav”, a spus Ponta la începutul ședinței săptămânale a conducerii PSD, îndemnându-l pe primarul Gheorghe Nichita, prezent la întâlnire, să verifice situația la fața locului.

FOTO: BZI.RO

Purtătorul de cuvânt al Poliției Județene Iași, Anca Vâjâiac, a declarat că un bărbat a intrat într-o sală de curs de la Facultatea de Telecomunicații, unde avea loc examenul de licență, având la el un rucsac în care se afla un dispozitiv exploziv improvizat.

Bărbatul a început să îi amenințe pe cei din sala de curs, după care a detonat materialul exploziv.

În urma exploziei nu a fost rănită nicio persoană.

FOTO: BZI.RO

Doi dintre studenții aflați în sală au reușit să îl imobilizeze pe bărbat și au sunat la 112, iar la scurt timp bărbatul a fost reținut și dus la Poliție, unde este audiat la ora transmiterii acestei știri.

„Individul a venit, a țipat la noi și a spus că detonează bomba. S-a creat panică. La un moment dat avea un declanșator în mână, care a explodat, l-a lovit. Eu am sarit atunci repede pe el, m-am umplut de sange. Nu ma consider un erou, daca eram un erou nu exploda bomba. Am fost evacuati, iar in amfiteatru a mai ramas o geanta, insa acolo cred ca era o baterie pe care o folosea pentru alimentare. Nu stim cine este, nu a facut nici o revendicare referitoare la universitate. A spus ca daca nu vine Politia detoneaza bomba”, a declarat Marian Prescura, studentul care a intervenit dupa ce a explodat dispozitivul, pentru siteul Bună Ziua Iași.

„Eram in amfiteatru, dădeam examen de licenta. Dintr-o data a intrat un individ cu doua genti si a spus ca are o bomba la el. S-a creat panica. El avea un dispozitiv in mana, care a explodat. A lesinat, a fost lovit la mana si, dupa acest moment, un student a intervenit, a sarit pe el si l-a imobilizat. O parte din studenti au lesinat. Imediat au venit autoritatile si l-au luat. Habar nu am cine este persoana, nu-mi amintesc daca il cunosc. A fost o situatie incredibila. Eu de multe ori m-am gandit ca se poate intampla asa ceva. Nici nu-mi imaginez ce ar fi fost daca se intampla altfel”, a spus un profesor care se afla in amfiteatru, pentru Bună Ziua Iași.

FOTO: BZI.RO

Potrivit Poliției, în prezent se fac verificări pentru a se stabili identitatea bărbatului și despre ce tip de exploziv este vorba.

Fascultatea de Telecomunicații din cadrul Universității Tehnice „Gheorghe Asachi” unde a avut loc incidentul funcționează în clădirea Universității „Alexandru Ioan Cuza”, corpul de clădire respectiv fiind evacuat, la fața locului aflându-se polițiști și pirotehniști.

FOTO: BZI.RO

Ministrul Costoiu: Scoateți-i din sală dacă e bombă

Prezent la sediul PSD din București, ministrul delegat pentru Cercetare Mihnea Costoiu a fost informat de incident. „Scoateți-i din sală, scoateți-i de acolo dacă e bombă”, striga ministrul la telefon.

Costoiu a mai declatrat că bărbatul a intrat în sala de examen cu o bombă artiozanală, strigând: „sunteți ostaticii mei, nu pleacă nimeni până nu vine Poliția!”. Decanul Facultății de Electronică s-a oferit să îi fie ostatic în schimbul eliberării studenților. Individul a refuzat și, auzind că vine poliția, a detonat bomba artizanală. Studenții au reușit să îl imobilizeze, dar acesta a amenințat că a amplasat și alte bombe în corpul universității.

„După detonare studenții l-au imobilizat, iar acum Poliția face verificări pentru că personajul a amenințat că mai are alte bagaje cu asemenea explozibil lăsate în corpurile de clădire. În acest moment se fac verificări să se identifice dacă mai există explozibil, SRI și Poliția fac verificări. Nu sunt răniți, nici măcar personajul în sine nu a fost rănit. Decanul și-a arătat disponibilitatea de a rămâne în sală și a solicitat ca studenții să părăsească sala. În acest moment, studenții sunt evacuați. Este o măsură luată cu după înștiințarea mea, am fost de acord cu acest lucru, este măsura dispusă de pe plan local de Poliție și SRI”, a declarat ministrul Costoiu.

La începutul ședinței Biroului Permanent Național al PSD, premierul Ponta i-a cerut primarului municipiului Iași, Gheorghe Nichita, să se întoarcă la Iași cât mai repede pentru a se implica în rezolvarea acestui incident.

Decanul s-a oferit ostatic

Bogdan Ion, decanul Facultății de Electronică, aflat în amfiteatru în momentul incidentului, a povestit că, în momentul în care a intrat în sală, atacatorul a strigat: „Nu mișcă nimeni! N-am nimic cu voi, vreau să vorbesc cu poliția!”. La aceasta, decanul i-a explicat bărbatului că el este „un ostatic important”, rugându-l să îi lase pe cei 64 de studenți să iasă din sală.

Studentul basarabean care l-a imobilizat pe agresor: „N-am văzut niciun pic de emoție pe fața lui”

Marian Platonov, student din Republica Moldova și unul dintre cei care l-au imobilizat pe agresor, a povestit că atacatorul avea bomba în spate. „N-am văzut niciun pic de emoție pe fața lui. Nu mi-a fost frică”, a povestit studentul pentru jurnaliști. „Eu cu câțiva colegi l-am imobilizat. Am sărit pe el după ce a detonat bomba. Din greșeală, a apăsat pe buton și a detonat bomba. Nu mai știa ce să facă și noi am sărit pe el”, a mai povestit tânărul.